**ILTAKOULU RY  PÖYTÄKIRJA**

**HALLITUKSEN KOKOUS 4/2019**

**Paikka: Pinni A Ylävitonen**

**Aika: keskiviikko 20.2.2019 kello 16.00**

**Paikalla:**

Samuel Jokela, puheenjohtaja

Juulia Hietala, sihteeri

Aino Uutela *saapui klo 16.08, poistui klo 18.27.*

Elmeri Vasamies

Emilia Kautto

Emmi Nieminen

Henna Hurskainen

Juulia Järvenpää

Karoliina Vaakanainen

Kiia Karvonen

Lotta Ketola

1. **Kokouksen avaaminen**

Avataan kokous klo 16.03.

1. **Kokouksen laillisuus ja päätösvaltaisuus**

Todetaan kokous lailliseksi ja päätösvaltaiseksi.

1. **Kokouksen pöytäkirjantarkastajien valinta**

Valitaan kokouksen pöytäkirjantarkastajiksi Elmeri Vasamies ja Lotta Ketola.

1. **Kokouksen esityslistan hyväksyminen**

Hyväksytään esityslista.

1. **Ilmoitusasiat ja posti**
   1. Hannes Peltosen ehdotus

Hannes haluaa järjestää uudenlaisen kurssin, joka keskittyisi tarjoamaan matalan kynnyksen tehdä tieteellisiä julkaisuja. Ryhmässä olisi poistettu perinteinen hierarkia oppilaan ja professorin välillä. Pyydetään Hannekselta tarkempi kuvaus kurssimuodosta ja suoritustavasta, ja laitetaan vasta sitten jakoon jäsenistölle kartoittaaksemme kiinnostusta.

b) Palaute IK:n ig-julkaisuista

Hallitukselle oli tullut palaute instagramin käytöstä. Palautteessa toivottiin enemmän aktiivisuutta ja enemmän tietoa tapahtumista. Toivottiin myös käytettäväksi enemmän perinteistä instagramia eikä vain instagramin tarinaa. Palaute huomioitu ja panostetaan tähän jatkossa.

c) Emilia saanut sähköpostia mahdolliselta hakijalta, että mistä löytyy vanhoja pääsykokeita. Erityisesti pyydettiin vuoden 2018 pääsykoetta. Kysellään henkilökunnalta, jos vuoden 2018 pääsykokeen saisi myös nettiin. Pohditaan myös, jos vanhoja pääsykokeita laitettaisiin Iltakoulun nettisivuille.

*Aino Uutela saapuu 16.08.*

1. **Sähköiset päätökset**

a) Samuel Jokela esitti 7.2. että Iltakoulu lähtee mukaan järjestämään opiskelijoiden lentopallon SM-kisoja. Esitys hyväksyttiin.

b) Henna Hurskainen esitti 7.2. että Iltakoulu osallistuu kolmasosalla uusien sählymaalivarusteiden hankintaan. Esitys hyväksyttiin.

c) Karoliina Vaakanainen esitti 10.2. että varataan vappuviikkojen saunailtaan YTHS-sauna. Esitys hyväksyttiin.

d) Karoliina Vaakanainen esitti 14.2. että järjestetään 9.4. Munajahti Patinan ja Sos ry:n kanssa Mixeissä. Esitys hyväksyttiin.

e) Karoliina Vaakanainen ehdotti 17.2. että kartoitetaan viinitasting-tarjoukset sekä Deli 1909 että Winebridgeltä torstaille 14.3, ja mahdollisesti varataan jompikumpi. Esitys hyväksyttiin.

f) Elmeri Vasamies ehdotti 19.2. että varataan Palokärki vappumökkiä varten ajalle 20.-21.4. la-su. Esitys hyväksyttiin.

e) Arttu Rintanen ehdotti 20.2 että hyväksytään yhteistyösopimus Doriksen kanssa (550 euroa/3 tapahtumaa) ja annetaan hänelle valtuutus laatia yhteistyösopimus Blumen kanssa (400 euroa/2 tapahtumaa). Esitys hyväksyttiin.

1. **Hallituksen kokouskäytännöt**a) Asioiden valmistelu

Käsiteltäviä asioita voitaisiin valmistella etukäteen esimerkiksi sähköisissä kanavissa. Pienemmät asiat ovat myös kannattavaa käydä läpi näissä kanavissa. Kokouksiin valmistellaan esitykset kunnolla, jotta ollaan mahdollisimman tehokkaita. Esityslista pyritään julkaisemaan jatkossa aikaisemmin ja jäsenet kertovat omista kohdistaan hieman tarkempaa informaatiota valmisteltavaan esityslistaan.

b) Sektoreiden yhdenvertaisuus

Kokouksissa loppupuolen kohdat joudutaan käymään paljon nopeammin kuin alkupuolen asiat. Jatkossa voitaisiin kokeilla vaihtaa esityslistan järjestystä.

c) Jakavat esitykset

Keskustelua herättävät esitykset pitää valmistella huolella ja keskustella oikealla foorumilla. Tärkeät mielipiteitä jakavat keskustelut tullaan jatkossa käymään kokouksessa, ei sähköisissä kanavissa. Jos kuitenkin tarvitsee, vain Facebookin ryhmässä keskustellaan suuremmista asioista. Esitys pitää tehdä ajoissa, jotta siihen voi tehdä halutessaan muutosesityksen. Tarpeen vaatiessa voitaisiin järjestää hallituksen iltakouluja.

1. **AJ-tila**

a) Kahvi

Kahvinmaksujärjestelmä pitää modernisoida. Tavoitteena luoda uusi järjestelmä syksylle 2019. Tehdään kevätkokoukseen asiasta esitys ja kysytään jäsenistöltä mielipiteitä ja ideoita.

b) Tilankäyttö   
Oltiin saatu palautetta, koska Staabin kanssa pidettiin kokous aj-tilassa aukioloajan ulkopuolella. Palautteesta huolimatta päätetään jatkossakin tarjota niin hallituksen, jäsenistön kuin muidenkin järjestöjen käyttöön, jos he tarvitsevat tilaa käyttöönsä. Kuitenkin asiasta pitää ilmoittaa etukäteen ja jatkossa ei heti päivystyksen jälkeen, jos mahdollista. Tilassa olevia ihmisiä ei saa kuitenkaan poistaa tilasta.

Aj-tilassa ollaan myös koettu eräiden osalta, että siellä on ikävä ilmapiiri. Koitetaan selvittää mistä tämä johtuu, ja panostetaan siihen, että kaikki tuntevat itsensä tervetulleiksi. Liitetään myös ensi lukukauden tutorointiin tiiviimmäksi aj-tila.

1. a) Taloustilanne

Taloustilanne tällä hetkellä 11 625, 89 euroa.

Pidetään erikseen budjettikokous, jossa lasketaan kaikkien sektoreiden budjetit ja vuoden tapahtumat.

Kaverisitseiltä tuli voittoa.

Yritysyhteistyöstä tällä hetkellä saatu 1961 euroa, joka on jo yli tavoitteen. Koitetaan saada vielä lisää yhteistyökumppaneita.

b) laskut ja korvaukset

Esitetään että maksetaan seuraavat laskut ja korvaukset:

1. Kiia Karvoselle 26 euroa IK maalaa tapahtumasta
2. YTHS-saunalle 220 euroa vuokrasta
3. Boomille 122,25 euroa sählyvarusteista
4. Samuel Jokelalle Boomin vuosijuhlamaksusta 57,50 euroa
5. Samuel Jokelalle kaksikymmentä euroa patentti- ja rekisterihallituksen maksusta
6. Samuel Jokelalle 52,90 euroa Cards against humanity -pelistä.

Hyväksytään esitykset.

1. **Menneet tapahtumat**

a) SYY ainejärjestötapaaminen 7.2.

Tapaamisessa ei mitään uutta. SYY haluaa tehdä edelleen yhteistyötä.

b) Akateemisen kyykän MM-kisat 9.2.

Osallistujia oli noin 20-30 henkilöä. Tapahtuma onnistunut. Jatkojen kanssa oli ongelmaa koska monet iltakoululaiset kerääntyivät iltakoululaisen luokse, mutta tämä ei ollut virallinen jatkopaikka eikä näin ollen kaikille käytännössä avoin. Tämä aiheutti hieman haastetta.

c) Huminat 12.2  
Lippuja myytiin yhteensä 224 kappaletta. Tapahtuma keräsi paljon osallistujia. Klubilla oli hieman ongelmia, koska järjestyksenvalvojia ei oltu informoitu tarpeeksi tapahtumasta. Tapahtumasta myös mahdollinen tappio.

d) Järjestökahvit 13.2.  
TREY:lle laitettiin yhteispalaute Staabilta, Boomilta, Iltakoululta ja Johdolta, koska tapahtumassa tukihenkilöiden käyttöä oli kommentoitu liian kärkkäästi. Tilanne ei tule muuttumaan Iltakoulun tukihenkilöiden käytössä.

TREY:n avustustuki muuttuu ja se tulee käyttöön huhtikuussa; jatkossa tuki sidotaan pisteytysjärjestelmään, joka koostuu erilaisista sektoreista.   
TREY:ltä tulossa yhdenvertaisuusohjeistus. Lähdetään tiedustelemaan mahdollisen ”touhutonni” avustuksen hakemista.

e) Leffailta 13.2.

Onnistui hyvin, osallistujia noin 15 henkilöä, vaihtareita myös mukana. Tarjolla oli popcornia. Seuraavalla kerralla järjestetään leffaäänestys paremmin.

f) FAIA päivystys 14.2.

Päivystys onnistui hyvin, tarjolla oli muffinseja. Samankaltaisia päivystyksiä voidaan järjestää jatkossakin koska negatiivisesta palautettakaan ei ole tullut.

1. **Tulevat tapahtumat**
   1. Kolmioetkot 21.2.

Ei uutta, järjestetään huomenna Soutupaviljongilla. Mainostetaan vielä sosiaalisissa medioissa.

b) IA:n ja Cortexin yhteistapahtuma 28.3.

Päivä muutetaan 26.3 tiistaiksi. Tampereen Pursiseura varattu. Kiintiö 120 henkilöä. Ohjelmassa kisailua ja juomapelejä.

c) Kansainväliset sitsit 28.2.

Lippuja on myyty hyvin.

d) Viiniä Sohvalla Hiski Haukkala 7.3.

Hiski on nähnyt ongelmallisena, että keräännytään opiskelijan kotiin, joten paikka vielä avoinna. Eventti on tehty valmiiksi julkaistavaksi. Aiheena kansainvälinen politiikka ja hybriditurvallisuus.

e) Vappuviikot

Vappumökkinä on palokärki. OSM todennäköisesti verottaa vappumökistä osallistujia.

Vappuviikkojen teema Danten Inferno.

Ruotsinlaivasimulaation paikkojen varauksia aletaan tekemään.

Tiedustellaan jos voitaisiin varata Atalpa poikkitieteelliseen lentopallo-otteluun, niin saataisiin myös liikuntapainotteista tapahtumaa.

Tehdään pian äänestys Särkän Märän jatkopaikoista. Ostetaan tänä vuonna lippuja vain 55 kappaletta.

Pidetään oma kokous myös vappukalenterista.

f) Viinitasting Winebridgessä

Varattu alustavasti 14.3. torstaiksi. Maistelu maksaa 15 euroa per hlö sisältäen 4-5 viiniä. Paikka kiintiö vielä auki. Jos tapahtuma onnistuu, voitaisiin jatkossakin järjestää samankaltaisia tapahtumia.

1. **Edustustapahtumat**

Pitää päättää lahjat Boomille, VOO:lle ja Kosmos ry:lle. VOO:lle lahjoitus Suomen luontoliitolle, ja mahdollisesti kekkosta. Boomille jaloviinaa ja Kosmos ry:lle voisi viedä myös kekkosta. Tarkistetaan pöytäkirjoista mitä ollaan aikaisemmin viety ja päätetään näiden perusteella.

1. **Iltakoulun talouden kehittäminen**

Henkilökunnalla halua lähtee vetämään opiskelijavetoista pääsykoevalmennusta. Voitaisiin järjestää erilainen versio kuin aikaisempina vuosina.

Järjestetään keskusteluiltoja varainhankinnasta missä voidaan pitää ajatuspajaa varainhankintamahdollisuuksista. Mahdollisesti tiistaina 19.3. Pyritään tekemään tapahtumasta rento ”viiniä sohvalla” tapainen ilta.

Kysyttiin juristilta asiasta puolueiden sponsorimahdollisuuksista. Taloudellisen toiminnan ja sitoutumattomuuden välillä ei näy ristiriitaa, jos otamme puolueilta rahallista tukea, kunhan otamme avustusta kaikilta puolueilta. Puhutaan tästä mahdollisuudesta keskusteluillassa.

1. **Viestintä**

a) IG-esittely yhteenveto

Esittely meni hyvin, myös politiikan tutkimukseen hakevilta oli tullut kysymyksiä. Tehdään pestipainotteinen esittely syksyllä uudestaan ennen syyskokousta.

b) Hallituksen esittely nettisivuille  
Esittely on nyt tehty nettisivuille.

c) Nettisivujen uudistaminen  
Projekti on aloitettu, ja laitettu useisiin paikkoihin viestiä tarjouksista. Potentiaalinen tarjous tullut graafiselta suunnittelijalta Eeva Lammiselta (620 euroa). Sovitaan tarkempi budjetti uudistukselle budjettikokouksessa. Myös Nordmont tekee alustavia mallisivuja, joiden perusteella voidaan päättää mahdollisesta yhteistyöstä. Karoliina kysyy myös tuttavaltaan.

Alustavasti uudistuksessa poistetaan kuvagalleria sivuilta ja lisätään ajantasainen tapahtumakalenteri. Väritys alustavasti mustavalkoinen keltaisen kanssa.

**16. Koulutuspolitiikka**

a) Rekrytointi opetusneuvostoon

Ei vieläkään varmistusta uusista toimintatavoista, joista selviää muun muassa opiskelijaedustusten paikkojen määrä.

b) Kopopäivystys

Kukaan ei kysynyt koulutuspoliittisia kysymyksiä. Jatketaan kuitenkin kopopäivystystä kerran kuukaudessa.

1. **Kehitysyhteistyö ja kansainvälisyys**

Johto on rekrytoimassa uutta kv-vastaavaa.

1. **Kulttuuri**

a) Tasa-arvon ja Canthin päivä pippalot

Perjantaina 15.3 Interaktion kanssa. MAGS soittamaan teemaan liittyviä levyjä, ja alustavasti tulossa myös Radikaalit ristipistot. He tuovat tarvittavat tarvikkeet mutta keräävät pienen kolehdin. Paikka vielä avoinna.

b) IK teatteriin

Pyrkimyksenä viedä iltakoulu ylioppilasteatteriin, jonne saa edullisia lippuja. Tutkitaan alustavia hintoja ja myös mahdollisia muita teattereita.

**19. Työelämä ja alumni**

a) Työelämän budjetti

Keskustellaan budjettikokouksessa työelämä- ja alumni budjetin suuruudesta.

b) LinkedIn

SYY:ltä ei enää tänä keväänä tulla tarjoamaan asiantuntijaa LinkedIn-iltaan, mutta he tarjosivat omia alumnejaan. Tiedustellaan keitä nämä mahdollisesti ovat.

c) Kevään excu

CMI:lle ei pääse. Muut kohteet eivät ole vielä vastanneet.

d) Kevään alumnitapahtumat

IK reunion 2009. Alumnit pitävät fuksisuunnistusradan ja toivovat että me pidämme rastin 18.5 lauantaina. Rastin kesto olisi noin 30-40 minuuttia, ja meillä on järjestämiseen vapaat kädet. Päätettiin järjestää rasti.

Ennen vappua koitetaan pitää tapahtuma, jossa olisi kaksi alumnia ja maisterit.

*Aino Uutela poistuu 18.27.*

**20. Varainhankinta**

Roskalta saatiin viime vuoden pornobileiden lipputulot.

Blumelle laitettu viestiä yhteistyösopimuksesta (kaksi tapahtumaa) ja vuosijuhlien jatkopaikasta.

Pyritään saamaan Staabin, Boomin ja Iltakoulun kanssa kahvisponsori.

**21. Valmennuskurssi**

16 ilmoittautunutta ja yks materiaalipaketti ostettu. Mainos nyt myös Iltakoulun sivuilla. Viikko ennen yhteishakua pidetään ääntä sosiaalisissa medioissa.

**22. Yhdenvertaisuus ja tutorointi**

a) Hakutilanne

Hakemuksia tällä hetkellä kahdeksan, kuusi mahdollisesti vielä hakemassa. Maisterituutoreiksi hakijoita ei yhtään, pitää rekrytoida tehokkaammin.

b) Asiaa Messukylän työväentalosta

He aikovat tehdä varauskalenterin, ja muistuttivat varausten vahvistamisesta.

Jatkossa aikovat mahdollisesti tarjota tiskausapua ja astioita vuokrattavaksi.

Säännöt ja kaikki hinnat ovat tulossa verkkoon.

Jatkossa ei tarvitse siivota niin tarkasti.

Heillä on kattiloita ja kannuja, joita voi saada pyytäessä.

Maksimikiintiö 180 hlöä.

c) Muistutettiin yhdenvertaisuudesta ja englanninkäytöstä sosiaalisessa mediassa.

**23. Liikunta**

a) Maaliskuun liikuntakokeilu

Alustavasti maanantaina 11.3. Mahdollinen paikka Nekalan kiipeilykeskus. joka maksaisi 10 euroa per hlö. Koitetaan saada parempi hinta ja kilpailuttaa eri paikkoja.

b) Pipolätkäturnaus 20.3.

Ei uutta, eventti tulee lähipäivinä.

c) Poikkitieteellinen pakkaspäivä

Tapahtuma piti olla tiistaina, mutta siirrettiin maaliskuulle 12.3. jos kelit olisivat paremmat.

d) Korista ja gangstaräppiä

alustavasti ma 22.4 vappuviikolla. Kysytään Pyynikin Koulukadun kenttää, ja kysytään myös äänentoiston mahdollisuuksista. Interaktio mukana.

e) Talviolympialaiset

Ei pidetä olympialaisia tänä vuonna.

**23. Hallituksen virkistäytyminen**

Hallituskämppäapprot. Kaikki käy vastaamassa Doodleen sopivasta päivämäärästä mahdollisimman pian. Alueena toiveena keskustan asunnot.

**24. Vuosijuhlat**

Paikkana Nokian Kerhola. Tequila of Liberation -bändiltä saatu hyvä tarjous. Juhlapuhujaksi mietitty Sini Korvista. Muut puhujat ja juontajat vielä auki.

**25. Muut esille tulevat asiat**

MyEms kuntosalin personal trainer tunneista kiinnostuneet ovat Kiia, molemmat Juuliat, Samuel sekä Jasmin.

**26. Seuraavan kokouksen ajankohta**Seuraava kokous on alustavasti 6.3. klo 16.

**27. Kokouksen päättäminen**

Päätetään kokous klo 19.41.

Samuel Jokela, puheenjohtaja Juulia Hietala, sihteeri

Elmeri Vasamies, pöytäkirjantarkastaja Lotta Ketola, pöytäkirjantarkastaja